Source: https://pestisracok.hu/prisztas-gyilkossag-a-tablabirosag-szerint-rohac-vallomasanak-koszonhetoen-akar-torolhetik-is-portikek-iteletet/
Timestamp: 2019-04-20 18:59:59
Document Index: 2952456

Matched Legal Cases: ['bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Prisztás-gyilkosság: a táblabíróság szerint Roháč vallomásának köszönhetően akár törölhetik is Portikék ítéletét – PestiSrácok
A táblabíróság szerint Roháč vallomása olyan súlyú, hogy ha a Prisztás-ügyben most elrendelt perújítás során hitelt adnak a szlovák bérgyilkos szavainak, akkor Portik Tamást és a gyilkosság végrehajtásával vádolt, majd jogerősen elítélt testőrét fel is menthetik az ellenük emelt vád alól. Roháč ugyanis azt állítja, hogy az orosz-ukrán maffia megbízásából ő lőtte fejbe a milliárdos vállalkozót.
Ahogy arról pénteken elsőként beszámoltunk, a Fővárosi Ítélőtábla elrendelte a perújítást a Prisztás-gyilkosság ügyében. Úgy tudjuk, a táblabíróság, amely egyben vizsgálta Portik Tamás és a másodrendű vádlott, H. István kérelmét, már meg is küldte az iratokat az ügyet hamarosan újra tárgyaló Fővárosi Törvényszéknek. A perújítás tényét Szikinger István, Portik Tamás védője és Patócs Ilona, H. István ügyvédje is megerősítette portálunknak.
Újra kell tárgyalni a Prisztás-ügyet
H. István és védője indítványára a Kúria a nyáron arra hivatkozva rendelte el a perújítási nyomozást, hogy az Aranykéz utcai robbantás és a Fenyő-gyilkosság elkövetéséért jogerős szabadságvesztését töltő Roháč azt állította, ismeri az ügy hátterét és meg tudja nevezni a valódi elkövetőt. A szlovák bérgyilkost meghallgatták a Nemzeti Nyomozó Iroda (NNI) munkatársai, akiknek Roháč nyolc órás vallomásában kifejtette, nem az ügyben jogerősen elítélt H. István (Portik testőre), hanem ő lőtte le egy bicikliről Prisztás Józsefet. Az ügyészség nem hitt a szlovák bérgyilkosnak és az indítványok elutasítását kérte a Fővárosi Ítélőtáblától. A táblabíróság azonban úgy döntött, H. István esetében Roháč vallomása elegendő a perújításhoz, és mivel az eredeti vád és a korábbi ítéletek szerint Portik H. Istvánt utasította a gyilkosságra, így az Energol-vezér szerepét is újra kell vizsgálni az új eljárásban.
Részlet a Rohác-vallomásból.
Akár fel is menthetik Portikékat
A Fővárosi Ítélőtábla – portálunk által megismert végzésében – azt írta, új bizonyítéknak tekintette a rettegett szlovák bérgyilkos, Jozef Roháč beismerő vallomását, ezért döntött a perújítás mellett. A táblabíróság szerint Roháč a gyilkosság közvetlen előzményeiről és a végrehajtásról is részletekbe menően beszélt. A bíróság megjegyezte, mivel a szlovák bérgyilkos magát terhelte a bűncselekmény elkövetésével, új, közvetlen bizonyítékot szolgáltatott, ami nem merült, nem is merülhetett fel a korábbi eljárás során. Ezzel azonban nem csak H. Istvánt segítheti Roháč, hanem a felbujtás miatt elítélt Portik Tamást is, hiszen az elkövető személyének változása „szükségszerűen kihat a felbujtó személyére is” – írta a táblabíróság, amely Roháč tanúvallomásának azt a konkrétumokat nem tartalmazó részét, miszerint az orosz-ukrán maffia végeztette ki Prisztást, már nem tekintette új bizonyítéknak. A táblabíróság kimondta azt is, hogy Roháč részletes vallomása olyan súlyú, amely alkalmas lehet arra, hogy a korábbi bizonyítékok láncolatát „megbontsa”, sőt, amennyiben hitelt adnak a férfi szavainak, akár H. Istvánt és Portikot az ellenük emelt vád alól fel is menthetik.
Radnai szerint is Roháč a gyilkos
“Lelőttem, hátulról fejbe lőttem”.
Hidegvérrel végezték ki Prisztást
Portálunk korábban megszerezte Roháč vallomását is, erről bővebben itt olvashatnak.
2018-11-16 at 20:34
A gyilkosságtól eltelt 20 év és most Roháč megvilágosodott. Nem emlékszik mindenre, de a bíróság úgy dönt, hogy felülvizsgálja az esetet. Miért most, miért ennyi év után? Beismerik, hogy tévedtek és kimossák Portikot, aki köztudottan egy maffiózó, aki bárkit még Orbánt is képes eltetetni láb alól? Jogállam, igazságszolgáltatás gyomorforgató ítéletek születnek. Ki az a bíró aki meghozta az ítéletet teljes irat ismeret mellett, hogy Portiknak börtönbe kell vonulnia, milyen bizonyítékok alapján és most ennyi év után miért kérdőjelezik meg az ítéletet? Kérdések hátán kérdés, hogy Roháč miért pont most vallja be, hogy ő a gyilkos, talán, mert neki már mindegy?
2018-11-16 at 20:48
Addig szaporítják az aktákat, míg el nem vesznek a labirintusban, és mindenkit szélnek eresztenek.
Szinte biztos, hogy ez a cél.
2018-11-18 at 09:00
Nem nehéz kisilabizálni a történteket.
Nem tudták rátenn a kezüket Portik svájci milliárdjaira, mert csak ő veheti fel. Így kénytelenek alkudni vele. Rohác meg a családjának küldi mnajd a pénzt … amit kap Portiktól.
A disznóság itt (is) az, hogy az átlagfizetések 5x-öséért tudják ezt kényelmesen csinálni a bíróságokon, tologatva az aktákat kényükre-kedvükre a közös érdekek mentén. Sapienti sat.
2018-11-16 at 20:46
Ez a magyar nyomozás, ügyészi “munka” és “bíráskodás” állatorvosi lova.
2018-11-17 at 09:01
Rohács úgy is tudhat részleteket, hogy elmondta neki az elkövető. Bármi lehetséges, a bíróság meg azt kéri számon,hogy a nyomozók nem tudnak MINDENT.
És akkor mi lesz a Gyárfás üggyel?
2018-11-17 at 12:37
Gyárfás elment a bús, ótvaros Finába… Életfogytiglannal a feje felett járja a világot, képviseli Magyarországot. Így megy ez azoknál, akik becsülettel megkeresett pénzecskéjükből simán kivágnak a mellényzsebükből 2 milliárdnyi óvadékot.
2018-11-17 at 07:27
A Gyárfás ügy is egy nagy röhej!Ennyi lesz!
2018-11-17 at 09:15
A magyar igazságszolgáltatás az ország szégyene! Egy [email protected] maffiózó lefizeti a bírákat, ezért azok hitelesnek fogadják el egy tömeggyilkos vallomását, aki sok pénzt kapott portiktól, hogy ezt mondja. Neki úgy is mindegy hány életfogytigot kap. A bíróság tagjait megfigyelés alá kell helyezni, mert le vannak fizetve.
2018-11-17 at 10:39
Sok “ügyet jól ismerő, túlokos” hozzászóló!!!! Nem veszitek észre, hogy Ti is a saját magatok /és a sajtó/ által kreált feltételezéseiteket szajkózzátok??? És még Ti kritizáljátok az igazságszolgáltatást, akik ugyenezt teszik??? FEltételezésekre, hallomásokra ítél???? Hány tárgyalást hallgattatok élőben végig, olvastátok el a több ezer oldalas peranyagot?? Kár hogy Petra Zsámba konkrétabb dolgokat nem írhat ide, annak legalább van értelme. Na most jöhetnek a helyesírási és stilisztikai hibákkal megtűzdelt köpködések.
2018-11-17 at 12:28
Törölhetik… Meg a nyomozati munkákkal, ügyészi munkákkal és ítéletelekkel… a padlót… meg a seggít…
Várlázító.
2018-11-17 at 13:29
Világos, Rohác vallomást tett, mert megvilágosodott, neki már mindegy, elő az igazsággal! Ja, elő az igazsággal, és minden ügyben megtette?
Rohác egyébként milyen bizonyítékokat vonultatott fel? Rohác pontosan tudja hogy Hamala garantáltan halott, szlovák vagy ukrán maffiózóknak meg eszébe sem jut cáfolni az állításait, hiszen ráadásul egyet sem nevezett meg, de a táblabíróságnak ennyi is elég!
Portik a rendőri kapcsolatai révén a gyilkosságok után hozzájuthatott a rendőrségi akták másolataihoz?
Rohác mikortól lesz felesleges?
2018-11-18 at 05:17
Igazad van. Hihetőbb lenne a dolog, ha Rohács minden ügyben, ahol felmerült a neve, de ott is ahol nem, de benne volt, feltáró jellegű vallomást tett volna.
A fővárosi biróság, már régen mondom ,a libsikomcsik mosodája.Undorító hogy milyen alakok milyen itèleteket hoznak.Komoly agytröszt dolgozhatott ezen a Pisztás ügyön, hogy ezt a Rohács vallomást kihozzák! Ügyvédek,birák,ügyészek komcsilibsi hada.Hálózat.Mèg mondja valaki hogy az szdsz halott!!!
2018-11-18 at 05:28
Ha egy orvos műhibát vét, akkor elítélik. Hány bírót küldtek el ha az ítéletét megsemmisítették? A bírók a kelleténél többször konstruálnak vélelmezett tényállást ítéleteiknél. Különösen a polgári perekben, ahol nem húzható elő egy Rohács. A bírák valóság ismerete nem teszi alkalmassá őket a magas fizetéssel járó tisztségük betöltésére.
2018-11-23 at 19:23
Jöhetnek és mehetnek itt is a pénzek ,van mikből.
Pofon egyszerű történet :-)) a sok milliárd semmit nem ér Portik nélkül és Ő sem élvezheti soha ha csak nem osztozik rajta … ügyvédek infirmaciot cserélnek ,visznek simán ide -oda ,tehát abszolút pontos leírást kaphatott a Rohác ,sőt minden apró részletet “ át utalhat “ utalhatott Hatyi az ügyvédeken keresztül ,így simán bevalalhatta a gyilkosságot . Egy életfogytig ítélt csak nyerhet és Portiknak csak 7 év van hátra ha ezt az ügyet dobják …bent rohadni vagy inkább osztozni a sok milliárdból … pofon egyszerű ,átlátható képlet ….
2019-01-06 at 22:56
jol mondod Ferko mivel Rohacot majd kiviszi a szlovak elharitas csere forgalomban, eletfogytiglanra bevalalLni meg valamit az semmi , es PORTIK KIJON EZ VARHATO VOLT , a penz amit kapott erte majd elmegy a Rohac csaladnak .hiaba a milliard Portiknak HA NEM TUDJA hasznalni de igy hogy kijon eselye van ra!.